નવી દિલ્હી તા. ૯ઃ પ્રધાનમંત્રી આવાસ યોજના (શહેરી) અંતર્ગત કેન્દ્ર સરકારે ગુજરાતમાં ૫૬,૪૬૪ આવાસોનું નિર્માણ કર્યું છે અને વધુ ૮૫,૭૯૭ આવાસો નિર્માણ હેઠળ છે. કેન્દ્ર સરકારે ગુજરાતને સ્લમ ફ્રી બનાવવા માટે રૂ.૧૪૫૫.૭૫ કરોડની મદદ આપી છે. કેન્દ્ર સરકારે કુલ રૂ.૨૭૦૦.૫૯ કરોડ મંજૂર કર્યા હતા તેમાંથી રાજ્યને રૂ.૧,૪૫૫.૭૫ કરોડ ચૂકવી દીધા છે. કેન્દ્ર સરકારે પ્રધાન મંત્રી આવાસ યોજના (શહેરી) હેઠળ કુલ ૧૮૨૨૭૬ આવાસોની મંજૂરી આપી હતી, તેમાંથી ૧,૪૨,૪૪૩ આવાસો માટેનું ભૂમિપૂજન થઈ ગયું. રાજ્યમાં નિર્માણ પામેલા કુલ ૫૬,૪૬૪ આવાસોમાંથી ૪૫,૬૫૬ આવાસો લાભાર્થીઓને સોંપી દેવામાં આવ્યા છે.